
קול קורא 4/2019 להשתתפות בתחרויות בינלאומיות בתחומי המדע, הטכנולוגיה והחדשנות בשנת 2020
1.  רקע:
משרד המדע והטכנולוגיה, בהתאם להחלטת ממשלה מס' 1258 מיום 13.3.2016 בנושא "עידוד השתתפות בני נוער וסטודנטים בתחרויות בינלאומיות למדע, טכנולוגיה וחדשנות", מפרסם בזאת קול קורא להגשת בקשות למימון נסיעה לצורך השתתפות בתחרויות בינלאומיות בתחומי המדעים והטכנולוגיה המתקיימים מחוץ למדינת ישראל (חו"ל) בשנת 2020 לעידוד מצוינות במדע, טכנולוגיה וחדשנות.
מסגרת התקציב ליישום הקול הקורא הינו 700,000 ₪, בכפוף לזמינות תקציבית.
לתשומת ליבכם, ההצעות לקול הקורא יפתחו בשנת 2020 לאחר אישור ועדת החריגים במשרד האוצר

2.  תנאים מוקדמים להשתתפות בקול הקורא – תנאי סף:
תנאי הסף המנהליים:
 המציע הינו אחד מהגופים הבאים:
מוסד מוכר להשכלה גבוהה בישראל, כמשמעותו בחוק המועצה להשכלה גבוהה, תשי"ח-
        1958;
מוזיאון מוכר, כמשמעותו בחוק המוזיאונים, התשמ"ג-1983 או מוסד הנמצא בתהליכי 
 	הכרה כמוזיאון, ע"פ כללים שהתקינה מועצת המוזיאונים ע"פ חוק המוזיאונים תשמ"ג-
	1983 להכרה. 
מוסד מוכר על ידי הקרן הלאומית למדע;
מכון מחקר בישראל – גוף שהינו מלכ"ר, או חברה ממשלתית, או יחידה ממשלתית 
	(משרד ממשלתי או יחידת סמך) אשר חלק ניכר מפעילותו קשור לקידום המחקר בחזית 
	הידע העולמי, ברשותו תשתית ציוד לביצוע מחקרים, והחוקרים אשר מועסקים במסגרתו 
	עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות 
	בכנסים בינלאומיים.
יתר תנאי הסף המנהליים מפורטים במסמכי הקול הקורא המפורסמים באתר המשרד.
תנאי סף מקצועיים:
למציע אישור רשמי / הזמנה להשתתפות בתחרות מאת המארגן בחו"ל, ומתחייב לבצע את התנאים המפורטים בסעיף ‎‎4 לקול הקורא– תנאי הביצוע.
לחילופין מציע אשר השתתף בתחרות זו פעמיים מתוך שלוש השנים האחרונות  - קרי מה 
	1.1.2017 – 31.12.2019 אך במועד הגשת ההצעה אין בידו אישור רשמי / הזמנה 
	להשתתפות בתחרות כאמור, יידרש  להציג אישורים אודות השתתפותו בשנים אלו 
	במקום אישור רשמי / הזמנה.
התחרות מתקיימת בין התאריכים: 1.3.2020 - 31.12.2020, ובלבד שהתחרות מתקיימת במועד המרוחק ב-45 יום לפחות מהמועד האחרון להגשה באותה תחנת הגשה.
המועמדים לתחרות הינם בגילאי תיכון ומעלה, אשר נבחרו להשתתפות במשלחת על פי נוהל שנקבע על ידי המציע.

3.  תקופת ההתקשרות: 
תקופת ההתקשרות הינה מיום חתימת ההסכם ועד לשלושה חודשים לאחר מועד קיום התחרות.

4.  תאריך אחרון להגשת ההצעות:
קול קורא זה כולל 2 מועדי הגשה, אשר יפורטו להלן, בהן תיפתח תיבת המכרזים ותערך בחינת הבקשות שהוגשו עד לאותה העת: 
תחנה ראשונה – החל ממועד פרסום הקול הקורא ועד למועד האחרון להגשה ופתיחת תיבת המכרזים ביום רביעי, 8.1.2020, י"א בטבת ה'תש"ף, בשעה 12:00; 
תחנה שנייה – החל מיום רביעי, 8.1.2020, י"א בטבת ה'תש"ף,, בשעה 12:01 ועד למועד האחרון להגשה ופתיחת תיבת המכרזים ביום רביעי, 05.05.2020, י"א באייר ה'תש"ף, בשעה 12:00
הצעות יוגשו אל "תיבת המכרזים" במשרד המדע והטכנולוגיה, הנמצאת ברחוב קלרמון גאנו, קריית הממשלה המזרחית, ירושלים, בנין ג, קומה 3, ליד חדר 302.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

5. מסמכי המכרז מפורסמים באתר המשרד בכתובת www.most.gov.il תחת הלשונית "פרסומים". 

6. שאלות הבהרה:
יש להעביר את השאלות בכתב לדואר אלקטרוניCompetition@most.gov.il 
עבור תחנת ההגשה הראשונה – לא יאוחר מיום חמישי, 19.12.2019, כ"א' בכסלו ה'תש"ף, בשעה 12:00;  
עבור תחנת ההגשה השנייה – לא יאוחר מיום ראשון, 05.4.2020, י"א בניסן ה'תש"ף, בשעה 12:00;

הפניות ייענו בכתב בלבד.
בכל מקרה של אי-התאמה או סתירה בין מודעה זו לבין נוסח הקול קורא המופיע באתר, יגבר נוסח הקול קורא

